open-index/open-wikipedia-markdown huggingface dataset:
اسكندر الرابع

**اسكندر الرابع** ( 323 - 310 قبل الميلاد ) ، ابن اسكندر الاكبر من مراته روكسانا. اتولد بعد موت ابوه بشويه ، و حكم بالاشتراك مع عمه ارهيدايوس تحت وصاية برديكاس ، و انتيباتر ، و بوليسبرخون بالتوالى. بعد كاسندر ما بقى حاكم على مقدونيا امر بسجن اسكندر و امه روكسانا (316 ق.م) فاتسجنوا خمس سنين و بعدين اتقتلوا.
## شوف كمان
* عيلة السلوقيين

تصنيف:تاريخ
الرومان
تصنيف:يونانيين قدام
تصنيف:سياسيين
تصنيف:قادة عسكريين
سكولايه

**سكولايه** او **اسكولائيه** او **مدرسيه** ، الفلسفه و اللاهوت المدرسى فى العصور الوسطانيه الاوروبيه. اهم اللى بيميزها هو اخضاع المعرفه لمقتضيات العقيده المسيحيه و اتخاذ فكر ارسطو كنموذج للمعرفه. من اهم اعلامها القديس اوغسطين. بيعتبر توماس اكويناس اعظم ممثل ليها.

تصنيف:مسيحيه
تصنيف:لاهوت
تصنيف:عصور وسطى
اغا

[thumb|left|A [Janissary Agha]]
[thumb|left|[Crimean Agha Dedesh, painted in 1664 for king John II Casimir by Daniel Schultz]]
[thumb|Omar Agha, officer for the [Kurdish people|Kurdish Pasha, Sheikh Mahmoud of Sulaymaniyah of Baban principality, Kurdistan, 1820]]
**آغا** ( ağa) كلمه تستعمل فى الفارسى و التركى و معناها السيد او الشيخ او الرئيس، وفى مناطق معناها الاخ الاكبر او الاب او الجد او العم. فى الدوله العثمانيه الظباط الصغيرين و قائد الانكشاريه.

تصنيف:القاب
تصنيف:القاب عثمانيه
تصنيف:القاب فارسيه
تصنيف:عثمانيين
مايكل فاراداى

(مناقشه) 14:55، 4 اكتوبر 2012 (يو تى سى)250px|thumb|left|مايكل فاراداى
**مايكل فاراداى** (Michael Faraday) (اتولد 22 سبتمبر 1791 – مات 25 اغسطس 1867) هو واحد من ابرز علما الفيزياء و الكمياء الانجليز اكتشف مبدأ التأثير الكهرومغناطيسى ، وله قانون شهير فى الفيزياء اسمه (قانون فاراداى) ، اكتشف القوة الترابطية للعنصر الكيماوي
فارداى ولد فى لندن و عمل صبى عند محلد كتب بعدها اصبح مساعد لديفى فى المعهد الملكى فى لندن
## مصادر

تصنيف:علما انجليز
تصنيف:مواليد 1791
تصنيف:وفيات 1867
تصنيف:مواليد فى لندن
فنار اسكندريه

[تصغير|فنار اسكندريه كان من [عجايب الدنيا السبعه]]

تصغير|نموذج فنار اسكندريه بكمبيوتر

**فنار اسكندريه** ، اتعرف كمان باسم فاروس ، فنار ضخم اتبنا علا جزيرة فاروس فى مدخل المينا الشرقى بتاع اسكندريه فى مصر فى عهد بطليموس التانى ( حوالى 280 قبل الميلاد ).

## تصميم فنار اسكندريه
الفنار كان متكون من اربع تدوار : الاول مربع، و التانى متمن، و التالت مدور فوقيه لمبه كبيره محطوطه علا تلت عواميد شايله قبه عليها تمثال ضخم بيرجح كان لاله البحور " بوسيدون ". الفنار كان طوله بتاع 120متر و كان مبنى من الحجر الجيرى و عواميده كانت جرانيت و حتت منه كات متزينه بالرخام و البرونز. فضل الفنار يؤدى وظيفته لغاية ما العرب احتلو مصر سنة 642 و اتوالت الكوارث لغاية ما اتلاشا خالص فى القرن 14 بعد زلزال كبير. فى مكانه دلوقتى قلعة قايتباى. بيحكى المقريزى ان الظاهر بيبرس بنا مكان القبه جامع اتهد لما حصل الزلزال و ان السلطان بيبرس الجاشنكير بناه تانى و انه كان موجود فى زمنه.

## اساطير و خرافات عن فنار اسكندريه
فى العصور الوسطانيه بسبب ضياع المعلومات التاريخيه بقت اثار مصر ألغاز و حاجات مش مفهومه و زى ما كانت فيه قصص خياليه و اساطير عن اثار مصر كان فيه كمان اساطير عن فنار اسكندريه. المؤرخين المصريين فى العصور الوسطانيه كانت عندهم شوية معلومات عن العصر البطلمى و كانو عارفين ملوكه انما بطريقه مشوشه لكن بتدل على انهم كانو مطلعين اطلاع بسيط على النصوص التاريخيه اليونانيه. و المقريزى ذكر اسامى بطليموس الاول و بطليموس التانى اللى بنا الفنار صح و حكى شوية احداث صحيحه.

نظريات بنا الفنار الخرافيه كانت مختلفه ، فيه ناس قالو ان الاسكندر الاكبر هو اللى بناه ، و فيه قالو ان اللى بناه كانت دلوكه و هى ملكه خرافيه بنت الفنار و عملته مرقب يتشاف منه الاعداء الجايين يهاجمو مصر ( شوف: تاريخ مصر الخرافى ) ، و فيه رأى كان بيقول ان اللى بناه كان فرعون مصر العاشر و كان سحار اسمه " ظلما بن قومس " ، و فيه رأى قال ان اللى بناه كانت الملكه كليوباترا ، و فيه قالو ان اللى بنى روما هو اللى بنى اسكندريه و فنارها و اهراماتها و ان الاسكندر المقدونى ما عملش حاجه غير انه استولا علا مصر باللى فيها و حوالين الفنار لمرقب ، و ان اللى بنا الفنار بناه علا قاعده ازاز تحت ماية البحر علا شكل ابو جلمبو و حط تماثيل نحاس كان منها تمثال صباع سبابته بتاع ايده اليمين بيشاور علا الشمس و بيلف معاها حسب مكانها فى السما ، و تمثال تانى كان بيشاور بايده علا البحر لما يظهر عدو و يبئا بينه و بين بر اسكندريه مشوار ليله و لما يقرب العدو كان التمثال بيصوت صوات بيتسمع من مسافة ميلين و لا تلاته فيعرف الاسكندرانيه ان العدو قرب. و تمثال تالت كان بيطلع اصوات جميله بتتغير حسب الساعه.

فيه قصه خرافيه بتقول ان الفنار كان فوقيه مرايه قطرها خمس اشبار كانت بتستعمل فى حرق مراكب الاعادى فى البحر عن طريق عكس الشعاع عليها ، و ان كان فوقيه مرايه تانيه زى التلسكوب بتراقب المراكب البعيده فى البحر ، و فيه زودو و قالو ان المرايه دى كانت تخلى الواحد يقدر يشوف لغاية قسطنطينيه.

## فنار اسكندريه فى الصين

الصين بنت نموذج جميل لفنار اسكندريه فى تشانجشا فى الصين

thumb

## شوف كمان
* عجايب الدنيا السبعه.

## مصادر

* المقريزى : المواعظ و الاعتبار بذكر الخطط والآثار ، مطبعة الادب، القاهرة 1968.
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

تصنيف:اثار مصر
تصنيف:تاريخ مصر البطلميه
تصنيف:عجايب الدنيا السبعه
تصنيف:تاريخ مصر العمرانى
تصنيف:اسكندريه
شيوعيه بدائيه

تصغير|200بك|يسار
**الشيوعيه البدائيه** ، مصطلح بيستخدم فى الانثروبولوجيا لوصف النظام الاقتصادى اللى كان بيقوم على الاكتفا الذاتى فى بداية المجتمعات الانسانيه لما كان افراد المجتمع بيشاركو فى ملكية و استخدام السلع و وسايل الانتاج.

تصنيف:مصطلحات انثروبولوجيه
تصنيف:انثروبولوجيا
صا الحجر

[thumb|200px|خريطه لصا الحجر رسمها [شامبوليون|شامپوليون.]]
**صا الحجر**، مدينه قديمه فى مصر، كانت عاصة الاقليم الخامس فى غرب الدلتا. سماها اليونانيين القدام **سايس**. وموقعها جنوب مدينه دسوق وشمال مدينه بسيون شمال غرب الدلتا، هيا قريه تبع مركز بسيون دلوقت فى محافظه الغربيه، وظهرت شهرتها لما اميرها نف-نخت و ابنه بوكوريس قاوموا بعنخى و خلفاءه. وصلت ذروة مجدها بعد ما حرر اميرها بسماتيك مصر من حكم الاشوريين و عملها عاصمة الاسره السته و العشرين.

المدينه دى غير مدينه صان الحجر (تانيس).

## سبب التسميه

## المشاهير

## مصادر

تصنيف:الغربيه
تصنيف:مصر القديمه
تصنيف:مدن قديمه
صدر اعظم

150px|center
تصغير|الصدر الأعظم يسمح بالاجتماع فى قصر الباب العالى
**الصدر الأعظم** كان لقب رئيس الوزرا فى الدوله العثمانيه من عهد السلطان سليمان القانونى ، هو اللى كان بيشيل ختم السلطان العثمانلى ، و بيرأس الديوان و بيعمل اجتماعات شهريه و بيستقبل موظفين الدوله الكبار. بعد دستور 1908 بقى مسئول قدام البرلمان. اتلغى اللقب مع القاب سلطان و شيخ الاسلام بعد ثورة مصطفى كمال اتاتورك سنة 1922.
## شوف
الصدر الاعظم للدوله العثمانيه

تصنيف:القاب عثمانيه
تصنيف:عثمانيين
تصنيف:توركيا
تصنيف:القاب
صربى- كرواتى

thumb|left
thumb|left
**صربى- كرواتى** (حروف كيريلى: Српски حروف لاتينى: Srpski نطق: ) هى لغه من لغات المجموعه الجنوبيه للفصيله الفرعيه السلاڤيه للغات الهندو-اوروبيه.

## شوف كمان
* جدول اللغات

تصنيف:لغات
صفريه

**الصفرية** ، طايفه من الخوارج بتنسب لزياد ابن الاصفر ، فى مذهبهم اللى بيرتكبوا الكباير مشركين ، و ان المؤمن المسلم بيفقد صفة الايمان اذا عمل ذنب.

تصنيف:اسلام
تصنيف:مذاهب اسلاميه
محمد سيد طنطاوى

**محمد سيد طنطاوى** ( قرية سليم، محافظة سوهاج ، 28 اكتوبر 1928 - الرياض ، 10 مارس 2010 ) شيخ الجامع الازهر من سنة 1996 لغاية وفاته فى 10 مارس 2010. لقب بـ " الإمام الاكبر شيخ الجامع الازهر ". نال تعليمه الدينى و هو صغير فى الاسكندرية. يعتبر من شيوخ الازهر المستنيرين و من احسن المتخصصين فى علوم التفسير.

أخد الدكتوراة فى علوم التفسير و الحديث بدرجة امتياز سنة 1966 ، و عمل مدرس فى كلية اصول الدين فى القاهرة ، و فى 28 اكتوبر 1986 تم تعينه مفتى الديار المصريه ، و فى سنة 1996 ظل شيخ الازهر.

يعتبر من شيوخ الازهر المستنيرين اللى بيدو صوره كويسه و متحضره عن الاسلام فى فتره إعتبر فيها العالم إن الاسلام عقيده ارهابيه بتقوم على القهر و الظلم.

تعرض لحمله متعسفه من متطرفين و عرب بسبب موقفه من النقاب و قوله ان النقاب مجرد عاده ثقافيه و اجتماعيه مالهاش علاقه بالاسلام كدين. و شنت عليه قنوات تلفزيونيه عربيه حمله مسعوره خاصة قناة الجزيره بتاعة مشيخة قطر وصلت لحد التهجم على الازهر و مصر نفسها. واتهمته بإنه " يشارك بحملة صليبية ضد الاسلام "

اتوفى الشيخ محمد سيد طنطاوى فى الرياض فى السعوديه بنوبه قلبيه فى 10 مارس 2010 بعد ما قاد الازهر فى ظروف صعبه وسط منطقه مضطربه انتشر فيها التطرف و العنف و الابتزاز الدينى و السياسى. اتعرف محمد سيد طنطاوى بالإعتدال و التسامح و الاستناره. نعته بلاد كتيره كان منها الجزاير اللى وصفه رئيسها بـ" الإمام المتنور والمعتدل " ، و وصفه الكاردينال جان لوى توران مسئول الفاتيكان و رئيس المجلس الأسقفى للحوار بين الاديان بإنه كان " رجل سلام وحوار ". مسك بعده منصب الإمام الاكبر و شيخ الازهر, الشيخ احمد محمد الطيب

## مصادر

## مواقع خارجيه ليها علاقه بالموضوع
* 
* طنطاوى.. «نصير المرأة المصرية»: أجاز ليها تولى الرئاسة والقضاء ودافع عن تجريم ختان الإناث
* رحيل شيخ الوسطيه
* بوتفليقة ينعى شيخ الازهر ويشاطر الشعب المصرى أحزانه 
* متطرف عربى يهاجم شيخ الازهر على قناة الجزيرة بتاعة مشيخة قطر 
* إعتقال متطرف هاجم شيخ الازهر على قناة الجزيرة 

تصنيف:شيوخ مصريين
تصنيف:ازهريين
تصنيف:مفتى مصر
تصنيف:شيوخ الازهر
تصنيف:سوهاجيين
تصنيف:ناس من طما
افسوس

تصغير|200px|بقايا مكتبة افسس
**افسوس** او **افسس** ، ( باليونانى Έφεσος و بالتركى Efes )، فى تركيا دلوقتى ، مينا و مدينه يونانيه قديمه على شط اسيا الصغرى الغربى. كانت اعظم المدن الأيونيه و كانت ثروتها بيضرب بيها المثل. بعد ما ضمها الفرس لامبراطوريتهم زادت اهميتها و اتسع نطاق تجارتها. استمر اذدهارها فى العصر الهيلينتسى ، و لما خضعت لروما سنة 133 قبل الميلاد كانت فى صدارة مدن ولاية اسيا. كان معبد ارتيمس ( معبد ديانا ) من اهم معالمها و كان عجيبه من عجايب الدنيا السبعه. فى العصر المسيحى افسس بقت مركز من المراكز المسيحيه المهمه و زارها القديس بولس. استولى عليها السلاجقه (1071-1100) و غزاها الاتراك العثمانليه سنة 1304.
## شوف كمان
 
* كليوباترا السابعه
* عجايب الدنيا السبعه
* بطليموس التلتاشر
* بطليموس الخمستاشر
* مريم المجدليه
* يوحنا الرسول
* ارسينوى (اسم)
* القديس بولس
* دينوكراتيس
* ارسينوى الرابعه
* معركة بيلوسيوم (48 ق.م)
* هيراكليتوس
* مجمع خلقدونيا
* ميخائيل السابع دوكاس
* اصحاب الكهف
* رؤيا يوحنا
* مجمع افسس
* الخليج الفارسى
* لويس موريس ادولف لينان
* اخائيكوس
* نتيباس
* متحف افسس الاثرى
* دينوكراتيس
* كنيسه مريم
* بازيليك القديس يوحنا (سيلكوك, توركيا)
* يوحنا السادس
* ثيودوسيوس التالت
* جى التانى من بونتيو
* بليناس الحكيم
* ماكسيموس اوف افيسوس
* يوحنا الانجيلى
* يوحنا البطمسى
* تيموثاوس (شخصيه من العهد الجديد)
* تروفيمس
* تيخيكس
* انيسيفورس (شخصيه من العهد الجديد)
* ليستة اجمل مبانى العالم
* مجمع افسس التانى
* سورانوس من افسس
* الكسندر ليتشنوس
* فيستوس (مؤرخ من روما القديمه)
* ميناندريه من افسس
* اتيس
* مواقع التراث العالمى فى تركيا
* مانويل فيليس
* هيروستراتوس
* مواقع مقدسه مسيحيه
* حروب مصر
* العرش الرسولى
* هيكل ارتميس

## لينكات برانيه
* 

## سبب التسميه

## مشاهير

## مصادر
 
 
   

تصنيف:اليونان
تصنيف:توكيا
تصنيف:تاريخ
تصنيف:مدن
صفويين

300px|thumb|left|الامبراطوريه الصفويه
**الصفويين** ، عيلهٌ حكمت ايران ما بين سنتى 1499 و 1736 ، أسَّسَها إسماعيل الصفوى وحكم بعده ابنُـه طهماسب. وصلت الدوله الصفوية أقصى قوتها فى عهد عباس الأول، بعد كده  ابتدت فى الاضمحلال بعد موته لأن قضى عليها نادر شاه فى 26 فبراير 1736.

تصنيف:فرس
تصنيف:ايران
صفيه زغلول

250px|thumb| '''صفية زغلول'''

[thumb|يسار|[هدى شعراوى عـالشمال مع صفيه زغلول عـاليمين]]
**صفية زغلول** ( 1878 - 12 يناير 1946 ) ، من رواد الحركه النسويه و حقوق النسا فى مصر ، مرات سعد زغلول. شاركته فى نضاله الوطنى وعملت جهد كبير فى نشر الوعى بين المصريين و الستات المصريات بالذات. اتلقبت بـ " **ام المصريين** " بسبب مواقفها الوطنيه فى خدمة مصر و المصريين.

## ادوار تانية

غير مشاركتها فى ثورة 1919 و فى السياسة عملت جهد كبير فى نشر الوعى بين المصريين و الستات المصريات بالذات

تصنيف:مواليد 1878
تصنيف:وفيات 1946
تصنيف:وطنيين مصريين
تصنيف:ليبراليين مصريين
تصنيف:نسويين مصريين
تصنيف:مصريين اتراك
تصنيف:ثورة 1919
صندوق الدين العمومى

**صندوق الدين العمومى** هو الرقابه الماليه اللى فرضتها كذا دوله اوروبيه على مالية مصر بعد ما ارتبكت ظروفها الماليه فى عهد الخديوى اسماعيل. فى 2 مايو 1876 اصدر الخديوى اسماعيل امر عالى بعمل الصندوق عشان يتسلم ايرادات المصالح المحليه ، و خلا ادارته فى ايد مندوبين الدول الاوروبيه اللى ليها ديون على مصر ، فبقوا شبه رقبا على مالية الحكومه المصريه ، و فضل الوضع على الحال ده لغاية ما اتلغت الامتيازات الاجنبيه فى اتفاقية مونتريه 1937 ، و بعدين الصندوق اتلغى بالكامل فى 17 يوليه 1940.

تصنيف:تاريخ مصر الحديثه
تصنيف:عيلة محمد على
تصنيف:تاريخ مصر العلويه
يعقوب صنوع

thumb|left|350px|صنوع يعقوب بن روفائيل
**يعقوب روفائيل صنوع** ( 15 ابريل 1839 - 1912 ) اتعرف باسم " **ابو نضاره** ". مؤلف مسرح و صحفى مصرى درس فى اوروبا و انشأ اول مسرح فى مصر سنة 1870 ، وبكده بيعتبر ابو المسرح المصرى. الف و اقتبس من الادب الاوروبى حوالى 26 مسرحيه كتب فيها عن حالة الفقر فى مصر و هاجم الخديوى اسماعيل . اتلقب ساعات بلقب " موليير مصر ". اصدر جورنال " لاموستيك " بالفرنساوى ، و كان اول واحد يصدر مجلات و جرانيل كاريكاتوريه فكاهيه فى مصر و كل المنطقه العربيه. اصدر " ابو نضارة " سنة 1878 لكن الخديوى اسماعيل قفلها هى و مسرحه و نفاه فراح على باريس سنة 1878 ، و فضل ينشرها بأسامى تانيه زى " ابو صفارة " و " ابو زمارة " و " الحاوى ".

## من مسرحياته
الف يعقوب مسرحيات كلها نقد اجتماعى وسياسى لمجتمع مصر فى زمانه. منها:
*	"**موليير مصر وما يقاسيه**"
* 3 مسرحيات مثلها مع فرقته على المسرح الخاص بسراى الخديوى اسماعيل فى "قصر النيل" فقاموا بتمثيل 3 روايات وهم "**البنت العصرية**" و" **الضرتين**" و" **غندورة مصر**".
*	"**بورصة مصر**"
*	"**العليل**"
*	"**ابو ريدة البربرى ومعشوقته كعب الخير**"
*	"**الصداقة**"
*	"**الاميرة الاسكندرانية**"
*	"**مدرسة الستات**"
*	"**البخيل**"
* "**مقالب سكابان**"
* "**الأولاد بيسوقوا الشيطنة، والبنات بتسوق عليه الدلاعة**"
* **حكم قراقوش**
* **الدخاخنى**
* **سلطان الكنوز**
* **شيخ الحارة**
* **الوطن والحرية**
* **زمزم المسكينة**
* **شيخ البلد**
* **الجهادية**
* **القرداتى**
* **آنسة على الموضة**

## شوف كمان
 
* الفرق المسرحيه المصريه

## مصادر

* Ettmüller, Eliane U. (2012): *The Construct of Egypt's National-Self in James Sanua's Early Satire & Caricature*. Berlin: Klaus Schwarz. ISBN 978-3-87997-411-5
* Ziad Fahmy, "Francophone Egyptian Nationalists, Anti-British Discourse, and European Public Opinion, 1885-1910: The Case of Mustafa Kamil and Ya'qub Sannu'" 

## لينكات برانيه
* 
* Egypt State Information Service, review of Sherifa Zuhur, "Colors of Enchantment" 
* Ziad Fahmy, "Francophone Egyptian Nationalists, Anti-British Discourse, and European Public Opinion, 1885-1910: The Case of Mustafa Kamil and Ya'qub Sannu'" 
* المجلد الاول من مجلة ابو نظارة على موقع ارشيف من مجموعة جامعة تورنتو
* المجلد التانى من مجلة ابو نظارة على موقع ارشيف من مجموعة جامعة تورنتو
* المجلد التالت من مجلة ابو نظارة على موقع ارشيف من مجموعة جامعة تورنتو
* المجلد الرابع من مجلة ابو نظارة على موقع ارشيف من مجموعة جامعة تورنتو
* اصدار اول جورنال كاريكاتير فى العالم العربي  سلسلة بالهجري: الحلقة 6، الجزيرة نت، 3 ديسمبر 2012

تصنيف:يهود مصريين
تصنيف:مسرحيين مصريين
تصنيف:صحفيين مصريين
صور

تصغير|250px|صور
**صور** مدينه و مينا فى لبنان دلوقتى ، كانت اشهر موانى البحر المتوسط فى العالم القديم ،و من اكبر موانى الفينيقيين. اتأسست حوالى سنة 2800 قبل الميلاد ، و بقت مدينه تجاريه مهمه. استولى عليها الاشوريين ، و بعدين البابليين ، و بعدين الفرس ، و بعدين اسكندر الاكبر. ازدهرت تحت الحكم ، و استولى عليها العرب سنة 638. فى العصور الوسطانيه استولى عليها الصليبيين و بقت من امنع معاقلهم على ساحل الشام و فضلت فى ايدهم لغاية سلطان مصر الأشرف خليل ما طردهم منها سنة 1291 بعد ما فتح عكا.

الرومانى
تصنيف:الحروب الصليبيه
تصنيف:لبنان
تصنيف:تاريخ
تصنيف:مدن لبنان
الصوم الكبير

left|200px|thumb

**الصوم الكبير** عند المسيحيين الارتودكس, 55 يوم قبل عيد الفصح. عباره عن 40 يوم صامها المسيح فى البريه, بيسبقها اسبوع بدل ايام الحد, و بعدها اسبوع الالام, اخر ايام المسيح قبل ما يتصلب. اخر يوم حد فى الصوم الكبير بيحتفل بيه المسيحيين و بيتسمى "حد السعف".

تصنيف:مسيحيه
صيدا

[تصغير|250px|قلعة [فرسان المعبد فى صيدا]]
**صيدا** ، مدينه و مينا فى لبنان دلوقتى ، ع البحر المتوسط. كانت مدينه من المدن الفينيقيه القديمه اشتهرت بالملاحه و التجاره. استولى عليها العرب سنة 738 و استولى عليها الصليبيين فى العصور الوسطانيه و قعدوا فيها لغاية ما سلطان مصر الأشرف خليل طلعهم منها سنة 1291 بعد ما فتح عكا. فى العصر الحديث زادت اهميتها بمد خط انابيب التابلاين ليها.

تصنيف:لبنان
تصنيف:مدن لبنان
هيموجلوبين

frame|left|الهيموجلوبين و هو شايل الاوكسيجين بيبقا اسمه اوكسى هيموجلوبين و لما بيسلمه للخلايه التانيه بيبقا اسمه ديوكسى هيموجلوبين
**الهيموجلوبين** (*Hemoglobin* او *Haemoglobin* و بيترمز له بـ Hb او Hgb) هو عباره عن بروتين بيحتوى على عنصر الحديد موجود فى الدم بتاع حيوانات كتيره (كل الفقاريات و بعض من انسجة الحيوانات اللافقاريه).

الهيموجلوبين بيبقا موجود جوه خلايا الدم الحمرا (**الاريثروسيتات**) و ظيفته هى نقل الاوكسيجين من الرئتين (او الخياشيم) لانسجة الجسم المختلفه.

الهيموجلوبين بيعمل رابطه كيميائيه ضعيفه مع الاوكسيجين و بيسموه فى الحاله دى *اوكسى هيموجلوبين* (بيبقى لونه احمر فاتح) و بكدا بيقدر يشيل الاوكسيجين و يوديه لخلايا الجسم و هناك بتتكسر الرابطه الضعيفه دى و بينفصل عنه الاوكسيجين و بيتحول لونه و بيبقا ازرق محمر و بيسموه هنا **ديوكسى هيموجلوبين**.

الهيموجلوبين بيتصنع فى نخاع العضم و بيتفرز فى الدم جوه خلايا الدم الحمرا اللى بتكمل دورة حياتها و تموت بعد 100-120 يوم.لما بتموت الخليه بيتكسر الهيموجلوبين و بيطلع منه حديد.فى بروتين اسمه ترانسفيرين وظيفته تجميع الحديد الناتج من موت الخلايا دى و نقله مره تانيه لنخاع العضم عشان يتعمل منه هيموجلوبين و خلايا جديده.
اللى بيتبقا من الحديد فى الدم بيدخل فى تركيب ماده تانيه اسمها بيليروبين و بيتفرز مع الصفرا و هو المسئول عن اللون البنى المصفر بتاع البراز.

جزيء الهيموجلوبين بيتكون من اربع مجموعات هيم صغيرين متجمعين حوالين مجموعة جلوبين كبيره ، الهيم دا بيمثل 4% بس من وزن الجزئ بتاع الهيموجلوبين و بيتكون من مركب عضوى شكله مدور بيسموه **بورفيرين** و مرتبط بيه ذرة حديد واحده، ذرة الحديد دى هى اللى بتعمل الرابطه الكيميائيه الضعيفه مع الاوكسيجين عشان يتنقل من الرئتين لكل حته فى الجسم.جزيء الهيموجلوبين الواحد بيبقا متركب من اربع مجموعات من الهيم يعنى اربع ذرات حديد و دا معناه ان كل جزئ هيموجلوبين بيقدر يشيل اربع ذرات من الاوكسيجين فى المره الواحده.
قياس نسبة الهيموجلوبين فى الدم هى من اكتر انواع تحاليل الدم اللى بيطلبها الدكاتره من المرضى بتوعهم ودى النسب الطبيعيه فى الستات و الرجاله و الاطفال:
* الراجل: 13.5 - 17.5 جرام/ديسيليتر
* الست: 12.1 - 15.1 جرام/ديسيليتر
* الطفل: 11 - 16 جرام/ديسيليتر
* الست الحامل: 11 - 12 جرام/ديسيليتر 

نسبة الهيموجلوبين فى الدم لما بتقل عن المستوى الطبيعى بتسبب مرض اسمه الانيميا و اللى بيسببه فى اكتر الحالات نقص الحديد فى الاكل او ان الجسم مش قادر يمتص الحديد اللى الواحد بياخده ويا الاكل.
ساعات كتير بتحصل طفرات بتغير التركيبه بتاعة جزيء الهيموجلوبين بس ما بتببش امراض الا فى النادر و من اشهر الامراض اللى بتيجى بسبب الطفرات دى مرض انيميا الخلايا المنجليه و مرض الثالاسيميا.

## شوف كمان
* انيميا
* انيميا الخلايا المنجليه
* ثلاسيميا
* بورفيريا
## مصادر

* "hemoglobin." Encyclopædia Britannica. Deluxe Edition. Chicago: Encyclopædia Britannica, 2008.

تصنيف:دم
طره

left|200px|thumb|احجار من محاجر طره
**طره** ، قريه ع الشط الشرقى للنيل ، على بعد حوالى 15 كم من القاهرة ، مصر. كان فيها محجر مهم للحجر الجيرى ، استخدمه المصريين القدام فى مبانيهم ، فيه جنبه جبانه من عصر الاسر الفرعونيه واحد و اتنين.طره كانت معروفه ايام المصريين القدام باسم **طرويو** و المؤرخ اليونانى (سترابو) اعتقد ان طرواده اخدت اسمها من مدينة طره المصريه.
## سبب التسميه

## مشاهير

## لينكات برانيه
* 
## شوف بارده
* شخصيات مصريه مشهوره

## مصادر

## شوف باردوه
احياء القاهره القديمه واصل اسمائها

تصنيف:قرى مصر
تصنيف:مدن مصريه
تصنيف:حلوان
تصنيف:بلاد مصريه اساميها فرعونيه
الدميرى

**محمد بن موسى الدميرى** ( القاهرة ، 1341 - القاهرة ، 1405 ) ، اديب مصرى وعالم كان فى الاصل خياط. عاش فى مصر فى عصر الدوله المملوكيه المذدهر ، و اهتم بالعلم و المعرفه. اهم مؤلفاته كتاب انسكيلوبيدى فى علم الحيوان اسمه " **حياة الحيوان الكبرى** " ، فى الكتاب ده
رتب اسامى الحيوانات ابجدى و وصف الحيوانات و ناقش مواضيعها ادبيا و طبيا و ضمن اشعار و اخبار و قصص و امثال.

دميرى
دميرى
دندره

**دندره** مدينه فى صعيد مصر على ضفة النيل الغربيه على بعد 665 كم من القاهرة. كانت عاصمة الاقليم الساتت فى الصعيد ، و مركز لعبادة الالاهه حاتحور. فيها معبد كامل للالاهه حاتحور من العصر البطلمى و العصر الرومانى ، و بقايا جبانات من كذا عصر.اسم دندره من اليونانى تينتيرا (Tentyra)و اللى بدوره جاى من المصرى القديم تا-نيت-نيتيرت (Ta-ynt-netert) و اللى معناها **اللى عندها عامود الاهى** (*She of the Divine Pillar*)
## سبب التسميه

## مشاهير

## شوف كمان
* شخصيات مصريه مشهوره

## لينكات برانيه
* 

## مصادر

تصنيف:مدن مصريه
تصنيف:محافظة قنا
تصنيف:بلاد مصريه اساميها فرعونيه
كفر الشيخ

324x324px|thumb|left|من ميادين مدينه كفر الشيخ
**كفر الشيخ** هى مدينه فى شمال دلتا مصر و عاصمة محافظة كفر الشيخ.بينها و بين القاهره 134 كم و عدد سكانها فى نوفمبر 2006 وصولو لـ 147,380. كفر الشيخ مدينه عصريه و هى مقر جامعة كفر الشيخ و فيها جامع و ضريح الشيخ طلحه ابى سعيد التلمسانى اللى سمت المدينه على اسمه و بيها كمان كنيسة مريم العذراء.
## سبب التسميه
اتسمت كفر الشيخ بالاسم دا نسبه للشيخ طلحه ابى سعيد التلمسانى المغربى الشاذلى صاحب الضريح الى عمله فى مدينه كفر الشيخ الى جيه من المغرب سنة 600 هجريه و كان اسمها دنقيون و بعدين اتعرفت بكفر الشيخ طلحه, محافظة كفر الشيخ ف شمال جمهورية مصر بين فرعين النيل على امتداد (100 كم)على ساحل البحر المتوسط و بيحدها للغرب فرع رشيد بطول (85 كم) و للشرق محافظة الدقهليه و للجنوب محافظة الغربيه و مساحة محافظة كفر الشيخ ( 3466.7 كم2 )
## سبب التسميه

## مشاهير
* علاء مرسى

## شوف كمان
* شخصيات مصريه مشهوره

## لينكات برانيه
* 

## مصادر

كفر الشيخ
تصنيف:مدن مصريه
تصنيف:مدن محافظه كفر الشيخ
تصنيف:مراكز مصر
عيد الصعود

thumb|left|300px|عيد الصعود ذكرى صعود المسيح السما
**عيد الصعود المجيد** هو عيد بيحتفل بيه المسيحيين بمناسبة صعود او طلوع يسوع المسيح للسما بعد 40 يوم من قيامته من الاموات بعد ما اتصلب ب 3 ايام.بيؤمن المسيحيين ان يسوع صعد للسما بجسمه مش بس بروحه و قعد على الجنب اليمين لابوه السماوى.
عيد الصعود بيعتبروه واحد من اهم اتناشر عيد بيتحتفل بيهم الكنايس الاورثودوكسيه و هو بيخلد اخر مره ظهر فيها المسيح لاتباعه و بيعتبروها دخليق النهائى للهدف اللى نزل المسيح عشانه و اللى هو الخلاص و تجسيد لرجوعه للملكوت لما قال ان مملكته مش من العالم دا قبل ما يتصلب.(يوحنا 18: 36)

بحسب الاصحاح 1 سفر اعمال الرسل،يسوع ابتدا يظهر للتلاميذ (الحواريين) بتوعه فى اكتر من مكان على مدى اربعين يوم و بعديها ارتفع للسما قدام عينيهم و هما على جبل الزتون امدح ما كان بيباركهم و بيبتسملهم و بعديها اختفى ورا سحابه كانت معديه فى الوقت دا.التلاميذ كانو لسه باصيين لفوق لما ظهر لهم ملاك و قالهم انا ان المسيح ح يرجع تانى بنفس الطريقه اللى شافوه بيها و هو بيطلع للسما.

عملية الصعود دى اتذكرت فى اكتر من مكان فى العهد الجديد بس فى اختلافات فى التفاصيل يعنى فى انجيل يوحنا و انجيل لوقا مثلا الظاهر ان الصعود حصل مباشرة بعد القيامه و مافيش ذكر لمدة الاربعين يوم دول.
## شوف
اعياد مسيحيه

صعود
صعود
صعود
اسمهان

آمال الأطرش (**اسمهان**) (24/25 نوفمبر 1912 - 14 يوليو 1944), مغنيه و ممثله مصريه من اصل سورى, و هيا اخت الموسيقار و المطرب فريد الأطرش.

## حياتها
اتولدت امال فهد فرحان اسماعيل الاطرش الشهيره فنيا باسمهان فى عرض البحر على واحده من سفن الشحن اليونانيه سنة 1917, و والدها كان واحد من زعما جبل الدوز فى سوريا, و والدتها هيا الاميره و المطربه (علياء حسين المنذر). بعد وفاة والدها سنة 1925 اضطرت اسمهان للسفر هيا و والدتها و شقيقيها فؤاد و فريد الاطرش من سوريا للقاهره للهرب من الفرنسيين اللى كانو عاوزين يعتقلوها هيا و عيلتها لنضال والدها ضدهم.

اتجلت الموهبه الفنيه فى اسمهان من الصغر لما كانت بتشدو فى البيت و المدرسه اغانى ام كلثوم و عبد الوهاب و شقيقها فريد, و فى سنة 1931 اتجهت لمشاركة فريد الغناء فى صالة مارى منصور فى شارع عماد الدين, بعد تجربتها جنب والدتها فى حفلات الافراح و الاذاعه المحليه, و فى سنة 1941 مثلت اول افلامها (انتصار الشباب) بمشاركة شقيقها فريد, و فى سنة 1944 شاركت فى فيلم (غرام وانتقام) و سجلت فيه مجموعه من احلى اغانيها, شهدت نهايه الفيلم نهاية اسمهان الفنيه.

اتجوزت اسمهان من الامير حسن الاطرش سنة 1933 وانتقلت معه لجبل الدروز فى سوريا و هناك رزقت ببنت وحيده هيا (كاميليا), لكن حياتها انتهت على خلاف مع زوجها, فرجعت من سوريا لمصر, و اتجوزت من المخرج (احمد بدرخان), لكن زواجهما انهار بسرعه و انتهى بالطلاق بدون ما تاخد الجنسيه المصريه اللى فقدتها لما اتجوزت الامير حسن الاطرش, فى سنة 1944 سقطت هيا و صديقتها بالسياره فى ترعه الساحل براس البر و ماتت وقدر السواق ينجو.

## اتجوزت
* الامير "حسن الأطرش" ليها منه بنتها الوحيده كاميليا
* المخرج "احمد بدرخان"
* الممثل احمد سالم

## اغانيها

## افلامها

* يوم سعيد، صوت بس
* انتصار الشباب
* غرام وانتقام
200px|center

## لينكات خارجيه
* 
* سايت اسمهان

## مصادر

	

تصنيف:مواليد 1912
تصنيف:وفيات 1944
تصنيف:مغنيات سوريات
تصنيف:ممثلات سوريات
تصنيف:سوريين لبنانيين
تصنيف:سوريين عاشو فى مصر
تصنيف:مصريين سوريين
تصنيف:مصريين لبنانيين
تصنيف:مغنيات مصريات
تصنيف:ممثلات مصريات
تصنيف:آل الاطرش
كاب

تصغير|الكاب
[تصغير| البابا [بولس السادس]]
**الكاب** او **القلنسوه** او زيكتو **Pileolus** (من *كلمة Pileus* اللاتينية "القبعة" أو "الغطاء")، وكمان**zucchetto**  ، **Soli Deo** ، اللاتينية **Subbirettum** أو **Submitrale** ، الألمانية  **Scheitkäppchen** ، **كالوت** القديمه، هيا جزء من الملابس الكنسيه فى الكنيسة الكاثوليكية ، و بالخصوص رؤساء الأديرة والأساقفة والكرادلة والبابا . من بينها، يتم ارتداؤها جوه القداس مع الملابس الليتورجية المقابلة تحت أو بدل من الميترى أو البيريتا وخارجها مع العباءه .

## الالوان

* الأبيض للبابا
* اللون القرمزى للكرادلة، ومن سنة 1854، كامتياز خاص لرئيس أساقفة سالزبورغ باعتباره رئيس جرمانيا و" المندوب المولود " للبابا
* البنفسجى للأساقفة ونادرا - بإذن بابوى - شرائع فصول الكاتدرائية الفردية، كمان لرؤساء الأديرة الإقليمية ، على سبيل المثال.&nbsp;B. دير اينزيدلن OSB ، دير Mehrerau OCist أو عن طريق جايزة خاصة.
* بالنسبة لرؤساء الدير، يعتمد لون الوبرية على ألوان الترتيب: يُسمح لرؤساء الدير البينديكتين بارتداء رواسب حريرية سوداء، بالنسبة لرؤساء الدير من رتبة بريمونستراتينسية ، ممكن أن تكون الوبرية بيضاء، وبالنسبة لرؤساء الدير السيسترسيين ممكن أن تكون بيضاء أو سوداء أو ممكن  البنفسجى (انظر.&nbsp;يا.). لا يرتدى رؤساء الدير القبعة البيضاء فى حضور البابا.
* الأسود (وليس الحرير): سائر رجال الدين والرهبان
* البني: رجال من رتب المتسولين  اصحاب   العادة البنية (الكرمليين، الفرنسيسكان، الكبوشيين)

تصنيف:صفحات بترجمات غير مراجعة
تصنيف:لبس
تصنيف:ملابس الراس
تصنيف:هدوم
الكاتب المصرى (مجله قديمه)

**الكاتب المصرى** ، مجله ادبيه شهريه مصريه صدرت فى القاهرة سنة 1945 و اتولى رياسة تحريرها طه حسين . اتقفلت سنة 1948.

كاتب مصرى
كاجمنى

**كاجمنى** كمان كان مشهور بـ **ميمى** كان راجل فى مصر القديمه من الاسره الساته ايام حكم الملك تيتى ( حوالى 2345 - 2333 ق.م ). ليه مقبره مشهوره فى سقاره جنب هرم تيتى شمال شرق هرم زوسر. كاجمنى كان جوز بنت الملك تيتى **نبتى-نيبو-خيت** (Nebty-nebu-khet) و كان كمان وزير و قاضى و كاهن و ساب نصايح و حكم عن اتيكيت معاملة الناس و الفضائل الخلقيه و الاخلاق.التعاليم بتاعته لقوها جوه مقبرته اللى اكتشفها ريتشارد ليبسيوس سنة 1843 و هى واحده من المقابر اللى اتلقت فى حاله كويسه و الالوان و الرسومات اللى على الحيطان بتاعتها لسه محتفظه بحالتها و بتصور مناظر للصيادين و هما بيصطادو السمك و مناظر تانيه للتماسيح و الوز و الكلاب و القرود الطيور التانيه.
## لينكات برانيه
* وصف مفصل للمقبره و النعاليم اللى سابها كاجمنى 

تصنيف:مصر القديمه
كاليماخوس

تصغير|200بك|يسار
**كاليماخوس** (يونانى: Καλλίμαχος) (اشتهر حوالى 265 قبل الميلاد) شاعر و ناقد هيلينيستى من العصر البطلمى، اتولد فى قورينه (شحات فى ليبيا دلوقتى). بعد ما اتعلم فى اتينا فى اليونان راح عاش فى اسكندريه فى مصر و كتب فهرست مفصل فى 120 مجلد بيعتبر اول كتاب علمى فى تاريخ الادب. كتب شعر كتير لغاية ما بقى اشهر شعرا اسكندريه فى عصره. اشعاره مافيهاش عواطف دينيه حقيقيه لكن مليانه أوصاف بارعه و تصورات رائعه. بتعتبر قصيدة "الاسباب" من أهم اشعاره. و بتعتبر قصيدته "هلكى"، المتكونه من 1000 بيت، احسن نموذج لشعره القصصى. اشعاره الغنائيه اللى فضلت فيها تنوع عجيب فى الموضوعات و الاوزان و اهمها "نشيد ارسينوى الجنايزى". الف مرثيات كتيره افضل المعروف منها قصيدة "خصلة شعر برينيكى".
كلام غير مفهوم

تصنيف:بطالمة
تصنيف:شعرا
داروينيوس ماسيلاى

300px|thumb|حفرية داروينيوس ماسيلاى

**داروينيوس ماسيلاى** Darwinius masillae ، بيختصر باسم **ايدا** Ida ، حفريه لثديه رئيسيه ، طولها 58 سم ، و عمرها 47 مليون سنه ، اتعثر عليها فى كهف فى محمية ميسيل بيت Messel pit فى جنوب فرانكفورت ام ماين فى المانيا سنة 1983. الحفريه اللى بتعتبر اكتر حفريه كامله من حفريات الثديات ( ما ينقصهاش غير جزء من رجل واحده تحت الركبه )، اتضح انها لانثى ماتت قبل ما تكمل سنه من عمرها. بيعتقد العلما ان " ايدا " عاشت فى الفتره اللى ابتدت فيها الحياه على الارض تاخد شكلها الحالى بعد ما الديناصورات ما اختفت و ابتدت الثديات تدخل الغابات.

بعد دراسات علميه و تحليلات اتفق العلما على ان الحفريه دى مهمه جداً ، و بتبين مرحلة أولى من مراحل تطور الرئيسيات و بالتالى ممكن تساعد على لقيان الحلقه المفقوده بين القرد والإنسان فى سلسلة تطور الانسان ذى ما قالت نظرية التطور. فيه تشابه بين الثديه " ايدا " والبشر من كذا جانب ، زى عضم المفصل عند الكاحل و الصوابع و الضوافر. و بيقول باحث الحفريات النرويجى " يورن هوروم " Jørn Hurum رئيس فريق البحث اللى درس حفرية " داروينيوس ماسيلاى " إن الجد المباشر للانسان اكيد كان شكله كده. اتسمت الحفريه باسم داروينيوس ماسيلاى نسبه للعالم داروين و معناها ( مخلوق داروين من ميسيل ).

لكن بعد كده، اكتشفم جامعه فى سويسرا ان الاحفوره دى حقص ومش حقيقية و كان ده الكلام فى ٢٠١٠.

## مواقع خارجيه ليها علاقه بالموضوع

* الكشف عن حفرية داروينيوس ماسيلاى 

تصنيف:تطور الانسان
تصنيف:انثروبولوجيا
ساويرس بن المقفع

400px|thumb|left|تاريخ مصر
**ساويرس بن المقفع** (915- 987) كان أسقف قبطى (مصرى) , أسقف الأشمونين (هرموبوليس) فى الصعيد.
، و كان كاتب و مؤرخ.

## اعماله
* مصباح العقل
* ايضاح الاتحاد
* الدر الثمين فى ايضاح الدين 
* تفسير الانجيل
* البيان المختصر فى الايمان
* المجامع
* تفسير الأمانة
* تاريخ بطاركة كنيسة الاسكندرية القبطيه: و الكتاب بيتنسب ليه لعدة قرون، قام الأنبا ساويرس بن المقفع بتسجيل سير البطاركة من القديس مرقس كاروز الديار المصرية للبابا شنوده الاول البطريرك 55 (859 ــ 880 م)، و جه بعده الأنبا ميخائيل أسقف تنيس وسجل سير البطاركة من البابا خائيل الاول البطريرك 56 (880 ــ 909م) للبابا شنودة التانى (بابا اسكندريه) البطريرك 65 (1032 ــ 1046م)، و جه بعدهم موهوب بن منصور بن مفرِّج الاسكندرانى وسجل سيرة البابا خرسطوذولس البطريرك 66 (1047 ــ 1078م).

بتقول المؤرخه ايريس حبيب المصرى عن تاريخ بطاركة الكنيسة المصرية لساويريس بن المقفع أسقف الأشمونيين : " الظاهرة الغريبة أن الأسقف الأشمونى عاش فى القرن العاشر ولكنه سيطر على الفكر القبطى بكتابة البطاركة .. لدرجة ان تاريخ الباباوات اللى عاشوا بعده بقرون بيتنسب ليه !! 

## حياته
كل اللى نعرفه عن حياة **ساويرس أبن المقفع** مؤلف تاريخ بطاركة كنيسة الاسكندرية القبطيه  هو ان; اسمه كان أبى البشر بن المقفع الكاتب او أبى البشر وتلات تواريخ أكيده فى حياته
# نوفمبر 950م ، و هو تاريخ تأليفه لكتاب "تفسير الأمانة"، اللى استكمل به كتابه اللى قبله و هو كتاب "المجامع"، و هو رد على كتاب "نظم الجوهر" للمؤرخ سعيد بن بطريق البطريرك الملكانى المقرب للفاطميين.
# سبتمبر 955 م، تاريخ اعادة تفسير كتابه تفسير الأمانة.
# سنة 987 م، مساهمته فى تحرير الرسالة المجمعية لبطرك السريان.

## مصادر

تصنيف:مؤرخين مصريين
تصنيف:وفيات 987
تصنيف:الكنيسه المصريه
تصنيف:اقباط
تصنيف:تاريخ مصر القبطيه
تصنيف:مسيحيه
كبابيش

**الكبابيش** من القبائل العربيه فى السودان, هيا قبيله جهنيه. موجوده فى منطقة شمال كردفان. بتتكون القبيله من مجموعات مختلفه بيقودها **الناظر**.

شغلتهم الرئيسيه هيا رعاية الجمال, دا بيديهم مكانه عاليه فى المجتمع العربى, لان الجمال ليهبتقدير و مكانه عاليه عندهم.تصغير|رجل سودانى من قبيله الكبابيش
## لينكات برانيه

## مصادر

 

تصنيف:قبايل
تصنيف:عرب
تصنيف:ثقافه عربيه
تصنيف:السودان
كبت

تصغير|200بك|يسار
**الكبت** (انجليزى: psychological repression) هو ميل الانسان لاستبعاد المشاعر و الرغبات و الافكار و الخبرات من دايرة الشعور لـ اللاشعور، لكن مع كده بتفضل موجوده و بتشتغل و بتأثر على سلوكه بحيث بيصعب تفسير سلوكه و تصرفاته من غير الكشف عنها عن طريق التحليل النفسى. اهتم سيجموند فرويد بموضوع الكبت و عمل عنه دراسات كتيره و ربط بينه وبين القلق و ظواهر نفسيه تانيه زى الهيستيريا.

## شوف كمان
* هيستيريا
* تابو
* تحليل نفسى
* تفريغ انفعالى
* كبت سياسى

تصنيف:سايكولوجيا
تصنيف:امراض نفسيه
الكتاب (مجله)

**الكتاب** ، مجله شهريه ادبيه مصريه صدرت فى القاهرة عن دار المعارف سنة 1945 و استمرت لغاية 1953. كان بيرأس تحريرها عادل الغضبان.

كتاب
الكتاب المقدس

thumb|left|250px|الانجيل

**الكتاب المقدس** ، فى المسيحيه الكتاب المقدس بتاع المسيحيين و دستورهم اللى بيؤمنوا انه وحى الاهى. بيتكون الكتاب المقدس من جزئين او عهدين : العهد القديم و العهد الجديد. بيتمسك الكاتوليك و الارتودكس بحرفيته اكتر من البروتستانت. اشهر مخطوطاته المخطوط الفاتيكانى و ده مخطوط يونانى. من القرن الرابع ، و المخطوط السكندرى و ده مخطوط يونانى من القرن الخامس و المخطوطين محفوظين فى المتحف البريطانى فى لندن ، و مخطوط بيره و ده مخطوط يونانى من القرن السادس و محفوظ فى كيمبردج فى انجلترا. اترجم الكتاب المقدس للاتينى و معظم لغات العالم.

## مخطوطات الكتاب المقدس

* مخطوطات وادى قمران
* مخطوطات الترجمة السبعينية
* المخطوطة السيبعيده
* المخطوطة السكندرية
* المخطوطة الفاتيكانية
* المخطوطة السريانية
* شوف كمان : العهد القديم.
* شوف كمان : العهد الجديد.
* شوف كمان : جمعيات الكتاب المقدس.

كتاب مقدس
كتاب مقدس
الكرنك

300px|thumb|left|الكرنك
**الكرنك** ، بلد فى مصر الوسطى ، على النيل ، على بعد 1600 متر من الأقصر ، على جزء من طيبه. الكرنك عباره عن مجموعة معابد بناها المصريين القدام للاله امون و الهه غيره على امتداد عشرين قرن من الزمن.اول اللى اتبنى فيه كان فى عصر الدوله الوسطى ، و بعدين اتوالت الابنيه فيه من مطلع الدوله الحديثه و لغاية العصر الرومانى. الكرنك خلد اسامى ملوك مصريين عظام حكموا مصر زى تحوتمس التالت ، و سيتى الاول ، و رمسيس التانى ، و رمسيس التالت و غيرهم. بيعتبر الكرنك معرض موجوده فيه مختلف فنون البنا و النحت و النقش و سجل حافل للاحداث التاريخيه فى مصر القديمه .

## سبب التسميه

## لينكات برانيه
* 
## سبب التسميه

## مشاهير

## مصادر

كرنك
كرنك
كرنك
كرنك
كرنك
تصنيف:مدن قديمه
تصنيف:تاريخ مصر
تصنيف:مصر القديمه
تصنيف:معابد مصر
خات

تصغير|250px|الخات هى جسم الانسان اللى لازم يحتفظ بشكله البرانى
**الخات** فى الدين المصرى الجنزى القديم عنصر من عناصر الانسان مع البا ، و الكا ، و الاخ ، و الايب. الخات هى الجسم البشرى المادى اللى لازم يحتفظ بشكله البرانى بعد الموت وعشان كده كان لازم الميت يتجفف ، و فى مرحله تاريخيه تانيه بقى يتحنط.

تصنيف:دين مصرى قديم
تصنيف:ميثولوجيا مصريه
اخ

[تصغير|250px|الاخ فى ال[هيروجليفى|هيروغليفى]]
**الآخ ** فى الدين المصرى الجنزى القديم عنصر من عناصر الانسان مع الخات ، و البا ، و الكا ، الايب. الاخ كان الشخصيه المعنويه للانسان ، بينفصل عنه بالموت و بيطلع السما و بيتعلق فيها و يبقى نجم بيبرق ، نجوم السما فى الدين المصرى القديم كانت شخصيات معنويه للاموات ، و عشان كده سموها " الخالدين "

تصنيف:دين مصرى قديم
تصنيف:ميثولوجيا مصريه
ايب

[تصغير|300px|وزن ايب ( قلب) المتوفى يوم الحساب فى حضرة [اوزيريس|اوزوريس]]

**الايب ** فى الدين المصرى الجنزى القديم عنصر من عناصر الانسان مع الخات ، و البا ، و الكا ، و الاخ. الايب فى الدين المصرى القديم هو **القلب** مركز الوعى فى الانسان ، و هو اللى بيوحيله بفعل الخير او فعل الشر ، و بيهمن على تصرفاته و سلوكه. الايب كان بيعتبر الشاهد الوحيد على الانسان و قت الحساب بعد ما يموت ، و هو اللى كان بيحكى قدام " محكمة اوزوريس " عن حسنات و سيئات صاحبه اللى عملها فى دنيته ، و شهادة الايب دى هى اللى بتحدد مصير الانسان حا يروح الجنه و لا حا يدخل الجحيم.

## لينكات برانيه

## مصادر

تصنيف:دين مصرى قديم
تصنيف:ميثولوجيا مصريه
بهلوى

تصغير|200بك|يسار

**بهلوى** او **بهلويه** ، لغة ايران فى العصور الوسطانيه. بتنتمى للفصيله الفرعيه الهندو-ايرانيه للغات الهندو-اوروبيه.

* شوف كمان : جدول اللغات.

تصنيف:لغات
بنى حسن

**بنى حسن** بلد فى محافظة المنيا فى مصر فيها مقابر صخريه مهمه جداً من عصر الدوله المصريه الوسطى ، اتحفر منها كذا مقبره لحكام الاقليم الستاشر من اقاليم الصعيد. حيطان المقابر متزينه برسومات ملونه لمناظر من حياة الناس اياميه ، و بالذات مناظر للرياضه زى المصارعه و شيل الاتقال و مناظر تقاتل.
## سبب التسميه

## مشاهير

## شوف بارده
* شخصيات مصريه مشهوره
## لينكات برانيه
* 

## مصادر

تصنيف:مدن مصريه
تصنيف:اثار مصر
تصنيف:المنيا
بوتو (مدينه)

**بوتو** ، اسمها الحالى **تل الفراعين** ، مدينه قديمه فى مصر على دلتا النيل ، حوالى 10 كم شمال شرق دسوق. بتعتبر بوتو من اقدم عواصم مصر القديمه ، احتفظت باهميتها الدينيه على امتداد العصور الفرعونيه. من فجر التاريخ عبدت بوتو الالاهه بوتو اللى اتصورت على شكل تعبان كوبرا و كانت بتعتبر حامية الدلتا.
## سبب التسميه

## مشاهير

## شوف كمان
* شخصيات مصريه مشهوره
## لينكات برانيه
* 
## مصادر

تصنيف:مدن مصريه
تصنيف:محافظه كفر الشيخ
تصنيف:مدن قديمه
بوتو

**بوتو** (او **وادچيت**) الاهه اتعبدت من فجر التاريخ فى مدينة بوتو فى دلتا النيل فى مصر. صورها المصريين القدام على شكل تعبان كوبرا و اعتبروها حامية الدلتا.

## لينكات برانيه

## مصادر

تصنيف:دين مصرى قديم
تصنيف:الهه مصريه
تصنيف:ميثولوجيا مصريه
با

تصغير|250px|البا على شكل طاير براس بنى ادم
**البا** فى الدين المصرى الجنزى القديم عنصر من عناصر الانسان مع الخات ، و الكا ، و الاخ ، و الايب. البا كان عنصر وقوة الحياة و المقوم الرئيسي إليها لأنه **الروح**. صور المصريين القدام البا على شكل طائر برأس بني ادم مثل ملامح وجه صاحبه بالضبط. البا كان ينفصل عن صاحبه عند الموت و يطير الى السماء ، لكن كان يعود من وقت لآخر ليزور صاحبه و يعود للسماء.

تصنيف:دين مصرى قديم
تصنيف:ميثولوجيا مصريه
كا

تصغير|250px|تمثال بيمثل الكا
**الكا** فى الدين المصرى الجنزى القديم عنصر من عناصر الانسان مع الخات ، و البا ، و الاخ ، و الايب. الكا كان جسم اثيرى مش مادى ، بيتخلق مع الانسان ، و بيسكن فى جسمه المادى ، و بيفضل ساكن فيه طالما الانسان حى ، و لما الانسان يموت كان الكا بينفصل عن الجسم ، لكن كان بيفضل وياه للأبد. لكن الكا ما كانش بيسعد بحياة الخلود إلا لما تتوفر له شوية ضمانات ، اهمها تشييد مقبره منيعه ، و تابوت كبير ، و تمثال فى الغالب من حجر وشه لازم يشبه بالظبط وش صاحبه المتوفى ، و موبيليا كامله ، و قرابين طازه تتقدم له وقت المناسبات ، و تصوير مناظر على جدران المقبره تشبه الانشطه اللى كان بيعملها صاحب المقبره فى حياته . حرص المصريين على زيارة المقابر و تقديم القرابين الطازه للكا اللى كانت بتخرج من اعماق المقبره للقرابين من باب حجرى و همى . ابن المتوفى البكر كان هو اللى بيتولى عملية تقديم القرابين للكا و كان بينادى عليها عشان تخرج. ضمنات اسعاد الكا هى اللى ادت معلومات للمصرولوجيين و الباحثين عن حياة المصرى القديم و حضارة المصريين.

تصنيف:دين مصرى قديم
تصنيف:ميثولوجيا مصريه
پورسعيد

**پورسعيد** ( بالانجليزى: Port Said, i هيا مدينه مصريه علا ساحل البحر المتوسط و عاصمة محافظة بورسعيد. فى شمال شرق مصر علا البحر المتوسط عند مدخل قناة السويس , علا شبه جزيره صغيره بين البحر و بحيرة المنزله. اتنشات مع قناة السويس سنة 1859 , و اتسمت علا اسم والى مصر سعيد باشا و بقت تانى موانى مصر و مركز تموين للسفن, عدد سكان بور سعيد 603787 انسان, بورسعيد ليها مطار اسمه مطار بور سعيد او مطار الجميل, بور سعيد كمان مدينه سياحيه بتمتد لحوالى 30 كم على طول ساحل البحر المتوسط فى شمال مصر ومن المصايف المصريه, و فيها فنار بورسعيد القديم و دا اول مبنا و اول فنار يتبنا بالخرسانه فى العالم و اتبنا الفنار سنة 1869. و فيها مبنا هيئة قناة السويس اللى اتبنا سنة 1893و هو مبنا جميل ممكن تشوفه و انتا راكب المعديه و رايح بور فؤاد.

## مزارات و اثارات بورسعيد
* متحف بورسعيد القومى
* متحف بورسعيد الحربى
* متحف الفن الحديث (متحف النصر)
* متحف هيئه قناه السويس
* قاعده تمثال دى ليسبس
* فنار بورسعيد القديم
* مبنى هيئه قناه السويس
* مسله الشهداء
* الجامع العباسى
* الكاتدرائيه اللاتينى
* جزيره تنيس وجزيره ابن سلام

## احياء بورسعيد
تصغير|300بك|رجل بينخل القواقع على شاطئ بورسعيد
* حى الجنوب
* حى الزهور فيه القريه الاوليمبيه
* حى الضواحى فيه الفرع الجديد للنادى المصرى ومحطه ركاب السوبر جيت ومنطقه الاستثمار
* حى غرب بورسعيد من اهم معالمه مينا اسكندريه
* حى المناخ اهم الاحياء الشعبيه ببورسعيد, من اهم معالم ستاد النادى المصرى.
* حى العرب الحى اللى سكنه المصريين زمان وقت الاحتلال واهم ما يميزه بيوته الخشبيه على الطراز العربى القديم.
* حى الشرق بورسعيد فى مركز المدينه ويضم الحى اغلب واهم المناطق الراقيه وديوان محافظه بورسعيد وكمان البنوك والقنصليات.

## اماكن ترفيهيه
* المركز الثقافى الترفيهى
* مجمع ستايل سكوير

## سينمات و مسارح
* سينما الكروان
* سينما المركز الثقافى
* سينما مصر
* سينما الاهلى
* سينما ريو
* سنما النورس
* مسرح المركز الثقافى الترفيهى

## نوادى
200px|thumb|شعار النادى المصرى
* النادى المصرى
* نادى بورسعيد
* نادى المريخ
* نادى بورفؤاد
* نادى الرباط والانوار
* جمعيه الشبان المسيحيين
* جمعيه الشبان المسلمين
* نادى الصيد
* نادى السلام البحرى
* نادى التجديف
* نادى الشرطه
* نادى القضاه
* نادى النيابه الاداريه
* نادى مستشارى هيئه قضايا الدوله
* نادى البنوك
* نادى الجمارك
* نادى المعلمين
* نادى التجاريين
* نادى الغزل
* نادى التوكيلات الملاحيه
* نادى هيئه قناه السويس
* نادى هيئه ميناء بورسعيد

## مراكز تجاريه وملاهى
* صن مول
* النورس جراند مول
* المول التجارى بقريه مرحبا
* المول التجارى بقريه النورس
* ملاهى كوكى بارك

## ميادين وجناين
* ** ميادين**:
* ميدان المنشيه
* ميدان الشهداء (المسله)
* ميدان المحافظه
* ميدان السيد متولى
* ميدان بنزرت
* ميدان الحريه
* ميدان فولجوجراد
* ميدان الساعه
* **جناين**:
* حديقه فريال
* حديقه التاريخ
* جناين المنتزه
* حديثه الامل
* حديقه التحرير
* حديقه السلام
* حديقه الفرما
* حديقه عرابى
* حديقه سعد زغلول
* حديقه جمال عبد الناصر
* حديقه الشاطئ
* حديقه المسله
* الحديقه الدوليه

## اوتيلات وقرى سياحيه

## لينكات برانيه
* 
## سبب التسميه

## مشاهير

## مصادر

تصنيف:مدن مصريه
تصنيف:بورسعيد
تصنيف:بور سعيد
تصنيف:موانى افريقيا
بور سعيد
بور فؤاد

**بور فؤاد** مدينه فى مصر شرق بور سعيد ، على ساحل البحر المتوسط و قناة السويس. مدينه متخططه بطريقه كويسه ، انشأتها شركة قناة السويس سنة 1926 . بيستخرج منها الملح.
## سبب التسميه

## مشاهير

## شوف كمان
* شخصيات مصريه مشهوره
## لينكات برانيه
* 
## مصادر

تصنيف:مدن مصريه
تصنيف:بور سعيد
بور فؤاد
بورجوازيه

thumb|left|250px|طراز بنا "سجرافيتو" البورجوازى.
**البورجوازيه** (فرنساوى: Bourgeoisie, نطق: , نطق انجليزى: , نطق ألمانى: ) و ساعات بتتنطق و تتكتب **البرجوازيه** , فى الاصل كان اسم علا السكان اللى عايشين فى المدن فى فرنسا. و بعدين علا الطبقه المتوسطه اللى لعبت دور كبير اوى فى ثورات اوروبا , زى الثوره الفرنساويه , للقضاء علىدا الاقطاع و مقاومة الحق الالهى للملوك و عمل قواعد الحكم وفق الدستور و المساواه بين الافراد و النظام النيابى. بعد كده بقت معناها فى الشيوعيه الطبقه الراسماليه اللى بتملك وسايل الانتاج و اللى طول الوقت فى صراع مع طبقة العمال و پروليتاريا

## مصادر

تصنيف:مصطلحات
تصنيف:تاريخ اوروبا
تصنيف:مصطلحات سياسيه
تصنيف:سياسه
تصنيف:شيوعيه
بوشمن

**بوشمن** ، شعب فى جنوب افريقيا، بينتشروا فى جنوب افريقيا و زيمبابوى و ليسوتو و موزمبيق
و سوازيلاند و غيرها. من ناحية الاصل بيرتبطوا بالاقزام ولغتهم بتشبه لغة الهوتنتوت ، بيسكنوا فى الكهوف و بيعيشوا على صيد الحيوانات و الجمع ، لكن بدأوا يزرعوا فى اواخر القرن العشرين. عندهم قدرات فنيه عاليه فى الرسم.

تصنيف:انثروبولوجيا
تصنيف:قبايل
القديس بولس

**الرسول بولس** (مات حوالى سنة 64). اسمه الأصلى "**شاول**"، لقّب بـ"**بولس الرسول**" و "**الرسول الأمم**". فى المسيحية، يعتبر اعظم رجال تاريخ المسيحية، اتولد فى طرطوس فى اسيا الصغرى، كان رومانى الجنسية درس فى اورشليم، و اتكلّف بالذهاب لمقاومة المسيحية، فى رحلة بولس لدمشق نزلت عليه الرؤيا حسب ما قالت الكتب المسيحية المقدسة لكن و هو فى السكة ظهر له المسيح و كلّمه و قال له: "شاول شاول، انت تضهدني" فأثّرت عليه التجربة و اعتنق المسيحية ، و دخل فى سلك المسيحيين (اعمال الرسل: 9 : 1 - 30، 22 : 3 - 21، 26 : 9 - 23 ) دخل دمشق لنشر الديانة المسيحية وانطلق من دمشق و معه رسالة المسيحية كمبشر و بقى الرسول بولس اعظم رسل المسيحية و جواباته لـ كورنثوس و غلاطيه و تيموثاوس). غيّر اسمه الى الرسول بولس بعد ما كان اسمه شاول و بقى من أنشط المبشرين بالمسيحية فى القرن الاول. عمل 3 رحلات من دمشق فى الشرق الاوسط و أسّس كنائس ، فثار اليهود عليه ولاحقوه فى دمشق وهرب اتباعه عن طريق انزاله فى قفص من فوق السور علشان الهرب من بطش اليهود ويكمل نشر رسالته لكن قبض عليه فى اورشليم و سجن سنتين، و بعدها اترحل على روما و سجن هناك سنتين ، و حكم و اطلق سراحه فذهب يبشر فى كريت و بقى يزور الكنائس علشان تشجيع الناس. قبض عليه تانى و اتبعت على روما واتحكم عليه بالاعدام فاتصلب و اتقطعت راسه بالسيف.

## تعاليمه
تعاليمه صدى لتعاليم المسيح و تفسير واضح ليها. تعاليمه متضمنه فى رسايله الاربعتاشر للكنايس المختلفه اللى المسيحيين بيعتبروها جزء اساسى من الكتاب المقدس.

## رسايل العهد الجديد للقديس بولس
* الرساله الى اهل روميه
* الرساله الاولى الى اهل كورنثوس
* الرساله التانيه الى اهل كورنثوس
* الرساله الى اهل غلاطيه
* الرساله الى اهل افسس
* الرساله الى اهل فيلبى
* الرساله الى اهل كولوسى
* الرساله الاولى الى اهل تسالونيكى
* الرساله التانيه الى اهل تسالونيكى
* الرساله الاولى الى تيموثاوس
* الرساله التانيه الى تيموثاوس
* الرساله الى تيطس
* الرساله الى فليمون

## مصادر

thumb|left|250px|''Paul Writing His Epistles'' 17th century.

تصنيف:مسيحيه
تصنيف:يهود دخلوا فى المسيحية
تصنيف:قديسين مسيحيين
بوليكراتس

**پوليكراتس** ( اوخر القرن 3 و اوائل القرن 2 قبل الميلاد ). قائد فرسان الجيش المصرى فى معركة رفح سنة 217 ق.م فى عهد بطليموس الرابع اللى دمر فيها الجيش المصرى الجيش السورى. نال حظوه كبيره عند بطليموس فعينه وزير. اتبع سياسة التقرب من روما لكن فشلت ، فضاعت مكانته عند بطليموس فعزله و فقد حياته.

تصنيف:تاريخ مصر البطلميه
تصنيف:بطالمة
معركة رفح

[تصغير|200px|[بطليموس الرابع]]
**معركة رفح** معركه تاريخيه مهمه حصلت فى رفح سنة 217 ق.م فى العصر البطلمى. بعد مااستولى انتيوخوس التالت ( اتلقب لما كبر بانتيوخوس العظيم ) على سلوقيا عاصمة سوريا ، اللى كانت من توابع مصر ، بعد ما الحاميه اللى فيها سلمتهاله. انتيوخوس طلع على صور و بطولومايس ( عكا دلوقتى ) عشان يستولى عليهم. فلما حس ملك مصر بطليموس الرابع بالخطر اتنبه و طلع من مصر مع مراته و اخته ارسينوى التالته على راس جيش ضخم فيه 73 فيل ، و طلع معاه اسطول مصر و فرسانها اللى كان بيقودهم " بوليكراتس " ، و اصطدم الجيش المصرى بالجيش انتيخيوس التالت فى رفح و دمره بالكامل.

تصنيف:حروب
تصنيف:بطالمة
تصنيف:تاريخ مصر البطلميه
تصنيف:حروب مصر
رفح
بولينيزى

تصغير|200بك|يسار
**پولينيزى** او **پولينيزيه** ، مجموعه من اللغات الملايويه الپولينيزيه. المجموعه دى بتنتمى ليها لغات سكان جزر فى الباسيفيك ( المحيط الهادى ) زى هاواى و جزر ساموا و تونجا و و جزر بولينيزيا الفرنساويه ( تاهيتى ، سوسايتى ، ماركيساس ، تواموتو ، جامبيد ).

شوف كمان : جدول اللغات.

تصنيف:لغات
بيرناديت

**القديسه بيرناديت** اسمها الاصلى ماريا برنادا سوربيروس - Maria-Bernada Sobirós - ( لوردس ، فرنسا ، 7 يناير 1844 - لوردس ، 16 ابريل 1879 ). فى المسيحيه ، كانت بنت فرنساويه فقيره و بسيطه ابوها بيشتغل فى طابونه. ظهرت ليها اللى اتفسر على انه كانت العدرا و هى عندها اربعتاشر سنه ، فى 11 فبراير 1858 ، فى لوردس و اتكررت زيارتها ليها تمنتاشر مره ، بيرناديت نفسها عمرها ما قالت ان الست اللى كانت بتطلع ليها كانت العدرا. انكر القسسه و الكنيسه الكاتوليكيه رسالتها الاولى لكن بعد ما درسوا الحاله و فحصوها صدقوها و اعترفوا بيها و قالوا ان اللى طلع ليها كان العدرا ، و قضت بقية حياتها فى دير فى فرنسا. بعد ما اتوفت جسمها ما اتحللش . اعترفت الكنيسه بقدسيتها فى 8 ديسمبر 1933. و بقى بيحتفل بعيدها يوم 16 ابريل كل سنه. لوردس بقت من اهم الاماكن اللى بيزورها ملايين الحجاج الكاتوليك لطلب الشفا و البركات.
## مصادر

تصغير|يمين|250px|القديسه بيرناديت
تصغير|250px|يمين|بازيليك لورد

تصنيف:مواليد 1844
تصنيف:وفيات 1879
تصنيف:مسيحيه
تصنيف:قديسين
تصنيف:قديسين مسيحيين
تصنيف:قديسين فرنساويين
بولينيزيا

300px|thumb|left|خريطة پولينيزيا

**پولينيزيا** (*Polynesia* من اليونانى: πολύς *polus*, *كتير* + νῆσος *nēsos*, *جزيره*) هى مجموعة من مجموعات الجزر التلاته المنتشره فى الباسيفيك (المحيط الهادى)، و موجوده فى وسط و جنوب الباسيفيك بين خطوط طول 120 و 180، و بتضم جزر هاواى و تاهيتى و ساموا و تونجا، و جزر پولينيزيا الفرنساويه اللى من ضمنها سوسايتى (من ضمنها تاهيتى)، ماركيوساس، تواموتوس، جامبيد، و بتضم كمان نيوزيلاندا من الناحيه الاثنولوجيه. لغة المنطقه هى الملايو الپولينيزيه. فى المنطقه دى بيعدى خط التاريخ الدولى (International Date Line) اللى بيعدى جزء منه بين ساموا و تونجا وبكده اللى بيسافر فى رحله جويه مدتها حوالى ساعتين بين الجزيرتين بعد ما يوصل بيلاقى التاريخ ازيد او اقل يوم.

بولينيزيا
تصنيف:اوشيانيا
تصنيف:مناطق العالم
تصنيف:جزر
تاسمان

**آبل يانسون تاسمان** ( حوالى 1603 - 10 اكتوبر 1659 ) ، ملاح هولاندىاشتغل ذا رحله للتجاره و الاستكشاف فى المحيط الهادى و المحيط الهندى فى الفتره ما بين حوالى 1632 و 1653 ).اكتشف نيوزيلاندا و تسمانيا و طاف فى البحر حوالين استراليا.
## مصادر

تصنيف:نيديرلانديين
تصنيف:مستكشفين نيديرلانديين
تصنيف:مستكشفين و رحاله
تصنيف:مواليد 1603
تصنيف:وفيات 1659
لغه تيبيتى

تصغير|ده كتابه التبييت
250px|thumb|left|التيبيت
**اللغه التيبيتى الاستاندارد** ( *bod skad*) هى لغه من لغات الفصيله الصينيه-التيبتيه (صينو-تيبتيه) و بيتكلموها فى التيبيت فى الصين.

## شوف كمان
* جدول اللغات

## لينكات برانيه
* مركز اللغه و الثقافه و الادب التيبيتى

تصنيف:لغات
تصنيف:الصين
تثبيت

[thumb|left|300px|التثبيت سر من [اسرار الكنيسه السبعه.]]
**التثبيت** او **سر الميرون**  ، فى المسيحيه ، سر من اسرار الكنيسه السبعه ، يقصد به تثبيت المعمد فى الكنيسه. يتم فى طقس معين يضع الكاهن يده فيه و يرشم المعمد بالميرون ستة وثلاثين رشمة. الميرون زيت مقدس بخميره محفوظه من اطياب تكفين المسيح ( اعمال الرسل 8 : 14 - 17 و 19 ).

تصنيف:مسيحيه
تصنيف:اسرار الكنيسه
تثبيت (سايكولوجيا)

**التثبيت** فى مدرسة التحليل النفسى هو توقف جزء من الليبيدو او تثبيتها عند مرحله معينه ، و هو ميكانيزم بيتسبب عنه ان الفرد ما بيبقاش قادر يتعايش مع الواقع او مواجهته ، و ساعات بيدل على ارتباط مش مألوف بفرد بيحطه الطفل او البالغ محل ابوه.

تصنيف:سايكولوجيا
تصنيف:امراض نفسيه
تجلى الرب

thumb|300px|ظهر المسيح لبطرس و يعقوب و يوحنا

**تجلى الرب**، فى المسيحيه، ظهور يسوع المسيح لبطرس و يعقوب و يوحنا على جبل طابور فى صوره ساطعه، كان "وشه نور زى الشمس و هدومه بقت بيضا زى النور" ( تى 17: 1 - 8)، بمعنى ان العظمه الالهيه اتجلت فى هيئته البشريه. و ده عيد من اعياد المسيحيه.
## شوف
اعياد مسيحيه

تصنيف:مسيحيه
تصنيف:اعياد مسيحيه
تحليل نفسى

تصغير|200بك|يسار
**التحليل النفسى** (انجليزى: psychoanalysis او Freudian psychology; فرنساوى: psychanalyse; ألمانى: Psychoanalyse), نظريه فى السايكولوجيا (علم النفس) و العيا النفسى و العقلى, و طريقة علاج نفسى بداها سيجموند فرويد و اتبعه فيها علما نفس كتير بتعديل و من غير تعديل. بتقوم نظرية التحليل النفسى على مفاهيم اساسيه هى: الدوافع اللاشعوريه اللى الانسان ما بيعيهاش مع انها بتأثر على سلوكه و اهمها الليبيدو (الطاقه الجنسيه), و الصراع اللى بينشأ بين دوافع الانسان و القيود و التابوهات المفروضه عليه (شوف كمان تابو), و الرمزيه اللى هى عباره عن تعبير السلوك عن رغبات لاشعوريه, و ميكانيزمات الدفاع و دى اساليب بيلجأ ليها الفرد للدفاع ضد القلق زى النقل و التبرير و الاسقاط.

بتتضمن نظرية التحليل النفسى تطور النمو الجنسى السيكولوجى اللى بيمر فيه الليبيدو بكذا مرحله لغاية ما بيوصل الفرد لمرحلة النضج الجنسى السيكولوجى. بيأدى حصول ثبوت او ارتداد لظهور الوسواس القهرى (عصاب) و الذهان.

أهم مفاهيم التحليل النفسى هى:
# مكونات النفس: من الهو او الهى و دى بتتكون من الدوافع الغريزيه, و الـ"أنا" و هو التعبير الشعورى بتاع الفرد, و الـ"أنا" الاعلى و ده بيمثل الضمير الخلقى الناشىء عن امتصاص أوامر و نواهى الاب و الام.
# الكبت.
# اللاشعور.
# العقده النفسيه.
# ميكانيزم الدفاع.

بتقوم طريقة التحليل النفسى فى العلاج على اساس الانسياب الحر للافكار و التداعى اللى بتسمح للعيان استرجاع شوية ذكريات منسيه, و التفريغ الانفعالى. و تحليل الاحلام عن طريق تفسير رموزها و صورها لمساعدة العيان على الاستبصار و التحويل. بيستخدم التحليل النفسى فى علاج الهيستيريا و القلق و المخاوف المرضيه و الوسواس القهرى و الامراض السايكوسوماتيه (نفسيه - جسميه).

فرويد بيعتبر اعراض الهيستيريا تعبيرات عضويه عن صدمات مكبوته و صراعات نفسيه لاشعوريه بترجع لايام طفولة العيان, و ان دوافعها جنسيه و استخدم التنويم فى علاجها.

أثرت نظرية التحليل النفسى على مختلف العلوم الانسانيه زى التربيه و الطب و السوسيولوجيا و علم الاجرام و الادب و الفن.

## شوف كمان
* سيجموند فرويد

## مصادر

تصنيف:سايكولوجيا
تصنيف:امراض نفسيه
تصنيف:طب